**ОТЧЕТ ЗА ДЕЙНОСТТА НА НЧ „ХРИСТО БОТЕВ 1927“**

**с.БОЛЯРЦИ общ.АВРЕН за 2023 г**

**1.Управление на читалището.**

НЧ „Христо Ботев-1927“ –с.Болярци се ръководи от настоятелство което се състои от трима човека.През отчетния период са проведени четири заседания , като на едното беше поканена и проверителната комисия във връзка с договора за рента на читалищните ниви.

**2. Материално техническа база**.

Читалището разполага с техника и оборудване в отлично състояние. Компютри , телевизор –плазма , видео уредба, климатик. Продължаваме да обогатяваме и етнографската ни сбирка с български народни носии и други старинни експонати.

**3.Дейност и културни мероприятия.**

Библиотеката към читалището разполага с 3800 тома литература.През 2023 г от дарители получихме 50 бр литературни произведения на съвременни автори.Интереса към книгите се увеличава най-вече през лятото ,когато учениците търсят литература свързана с тяхното обучение .

Въпреки ,че кандидатствахме за бройка- секретар до Министерството на културата, такава не ни отпуснаха.Административната работа свързана с читалището, организирането на чествания и празници е сложна и обемиста и затова продължаваме да търсим варианти за

такава бройка.Въпреки трудносттите обаче, дейността на читалището не е спряла.Както всички знаят, организираните празници в село Болярци са с най-многобройна посещаемост.

По културния календар работим съвместно с Кметството и Пенсионерския клуб.За всеки празник и мероприятие ,жителите на селото се канят с лична покана. Изготвихме тематични табла по случай деня на народните будители, обесването на Васил Левски и гибелта на Христо Ботев.

НЧ „Христо Ботев -1927 г през изминалата година се включи в организацията на всички чествания, отбелязване на паметни дати и традиционни празници.През месец януари отбелязахме раждането на Христо Ботев и празнувахме Бабин ден. Последваха ,Трифон Зарезан ,деня на жената 8-ми март,деня на детето, Празника на село Болярци и църквата –Илинден, ден на пенсионера , коледно празненство и раздаване на подаръци на всички деца от селото закупени със средства на читалището.

**4.Финанси на НЧ „Христо Ботев-1927“**

Читалищното настоятелство и проверителната комисия на заседание през месец май 2023 г се събрахме относно подписване на нов договор за рента на читалищните земеделски ниви.На 26.07.2023 г договора беше сключен с фирма Адмирал-ЕООД за 5 стопански години по 45 лева за декар или общо 1620 лева за година. По банков път фирмата ни преведе сумата по сметката, авансово за две години. Неплатени данъци ,такси и сметки нямаме.Финансовата ревизия за отчетния период е направена от ОКТДС –Община Аврен и от проверителната комисия .

**5.Насоки за работата на читалището през 2024 г.**

Читалището ще продължи да се развива и обогатява културния живот, социалната и образователната дейност .Ще продължим да участваме във всички мероприятия организирани от Община Аврен и ще работим за запазването на традициите и обичаите .

Председател

НЧ „Христо Ботев-1927“

Бранимир Славов :

Отчета е приет на проведено отчетно изборно събрание на 29.03.2024 г.